Col·legis i instituts de Burjassot celebren les seues Jornades de Portes Obertes
2025-07-24

Al llarg dels pròxims dies, diferents col·legis i instituts de Burjassot realitzaran les seues Jornades de Portes Obertes, amb l’objectiu de donar a conéixer les modalitats educatives, serveis i comoditats que cada centre escolar ofereix de cara al fet que siguen coneguts pels mares, pares i/o tutors que s’enfronten pròximament als processos de matrícula per al pròxim curs acadèmic 2017-2018.

El Col·legi La Nativitat de nostra Senyora realitzarà la seua Jornada de Portes Obertes el dimecres 29 de març, a les 15:30 h, mentre que la Jornada de Portes Obertes de l’IES Vicent Andrés Estellés serà, també el dimecres 29 de març, a les 18:30 h. Una novetat rellevant en aquest institut de Burjassot de cara al pròxim curs és que, per primera vegada, oferirà a l’alumnat la possibilitat de cursar el Batxillerat Artístic, una branca que fins ara no era possible estudiar a Burjassot, dins de l’ensenyament públic.

Per la seua banda, l’IES Federica Montseny celebrarà la seua Jornada de Portes Obertes dimecres que ve 5 d’abril, a les 17:30h. També celebrarà la seua Jornada de Portes Obertes l’Aula Campus (centre adscrit al IES Federica Montseny que oferta FB Bàsica, grau mitjà i superior d’Informàtica), sent el 5 d’abril, a les 10:30h.

El CEIP Miguel Bordonau celebrarà la seua particular Jornada de Portes obertes dimecres que ve 5 d’abril, a les 15 h, mentre que el CEIP Fernando de los Ríos farà el propi el divendres 7 d’abril, a les 12 h.